Footloose (film 1984)

Footloose el ze un film de'l 1984 direto da Herbert Ross e destribuìo da ła Paramount Pictures.

El film el ze vagamente ispirà ad alguni avenjimenti avenjesti inte ła picoła comunidà rurałe de Elmore City in Oklahoma.

 Trama 
Un tozo de Chicago, Ren McCormack, el se trasferise a Bomont, un picoło paeze de provinsia che'l ga bandìo ła mùzega rock, el bało e tuto cueło che pol coronper ła morałità de ła sitadina, dopo che pochi ani prima do tozi (tra cui el fiòło de'l revaréndo de'l paeze, Shaw Moore) i ze moresti co i tornava da un conserto fora sità.

Ren el se fa suito dei nemighi, a partir da'l morozo e da'l pare de ła zòvane Ariel (el revaréndo Shaw), par finir co tuto el resto de'l paeze (eseto alguni co i cuałi el deventa amigo come Willard, Rusty e pochi altri), che ło eticheta cofà un tozo sensa morałe, poiché no'l capise łe règołe del paezin e el łeze romanzi considarài pecamenozi come Mattatoio n. 5. Ma pròpio par cuesto el só aspeto "ribełe" Ariel ła se inamora de èło, anca par contrastar spacataménte (vertamente) el pare, che par cueło che ła pensa èła el ze colpèvołe de'l bigotizmo diłagante inte ła sitadina, al cuało el gaveva dezobedìo soło de scondon. Ariel (anca grasie a ła só conosensa, pìtosto ovia, de ła Bibia) ła jutarà Ren a otejer l'autorizasion par far el bało de fin de ano inte'l magazen fora sità indove che Ren el łaora.

Drìoman a un spiazéołe epizodio (alguni sitadini partegołarmente ferventi i deside de bruzar alguni dei łibri de ła biblioteca scołàstega) el revaréndo el capise che negar algune łibartà, cofà aponto el scolto de ła mùzega rock, no ła ze prerogativa de un grupo de parsone senjàe da un dołor e che, invese, łasarghe ai tozi ła łibartà de créser A ze sensa dubio ła mejo sielta.

 Incasi 
El film, nonostante łe critiche altałenanti riseveste, el ga incasà...

 Reconosimenti 
 1985 - Premio Oscar
 Candidatura par Mejo canson orizenałe (Footloose) a Kenny Loggins e Dean Pitchford.

 Musical 
Ani dopo el film A ze stà reałizà un musical adatà so ła storia de'l film, in cui jera includeste łe stese canson prezenti inte'l film. Un adatamento in łengua itałiana el ze stà produzesto in Itałia inte i primi ani domiłe.

 Remake 

Ła Paramount Pictures ła ga produzesto el remake de Footloose; ła prima ła ze stà el 14 de otobre 2011. L'ator Zac Efron el ga refudà l'oferta par el ròło protagonista de Ren, co l'intension de dedicarse ad altri tipi de film e no èsar donca etichetà cofà un ator esensialmente "da musical". Craig Brewer el ze stà el rejista, Peter Sollett el ga readatà ła senejadura, mentre ła produsion ła ze stà afidà a Craig Zadan e Neil Meron. El stà ben acołiesto da ła critica e el ròło de Ren el ze andà a Kenny Wormald.

 Notasion 

Altri projeti

 Linganbi foresti 

Categoria:Film dramateghi
Categoria:Film statunitensi